РЕПУБЛИКА СРБИЈА

НАРОДНА СКУПШТИНА

01 Број 06-2/10-23

3. фебруар 2023. године

Б е о г р а д

**З А П И С Н И К**

**ТРЕЋЕ ПОСЕБНЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ У ТРИНАЕСТОМ САЗИВУ, ОДРЖАНЕ 2. И 3. ФЕБРУАРА 2023. ГОДИНЕ**

Седница је почела у 10,00 часова.

Седници је председавао др Владимир Орлић, председник Народне скупштине Републике Србије.

Народна скупштина је минутом ћутања одала пошту преминулом народном посланику Јелисавети Вељковић.

Председник је, на основу службене евиденције о присутности народних посланика констатовао да седници присуствују 173 народна посланика, а применом електронског система за гласање утврђено је да су у сали присутна 192 народна посланика, односно да су присутна најмање 84 народна посланика и да постоје услови за рад Народне скупштине.

Председник је обавестио да је спречен да седници присуствује народни посланик Ратко Николић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Игор Брауновић, Драгомир Карић, Елвира Ковач и Момир Стојилковић.

Председник је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри Извештај из утврђеног дневног реда, који је поднела Влада.

Председник је, сагласно члану 90. став 1. Пословника Народне скупштине, обавестио да су позвани да седници присуствују председник Републике Србије Александар Вучић, директор Канцеларије за Косово и Метохију др Петар Петковић и вршилац дужности директора Канцеларије за координационе послове у преговарачком процесу са Привременим институцијама самоуправе у Приштини Милан Равић, са својим сарадницима.

Председник је поздравиo госте са Косова и Метохије који су седницу Народне скупштине пратили са галерије Велике сале Дома Народне скупштине: представнике Председништва Српске листе, изабране и институционалне представнике српског народа, представнике Привремених органа, начелнике управних округа, Милоша Стојановића, Николу Недељковића, Срђана Петровића, Предрага Пантића и Срећка Софронијевића, који су били на мети приштинских екстремиста, као и представнике удружења киднапованих, несталих и убијених са простора Косова и Метохије.

За Трећу посебну седницу Народне скупштине Републике Србије у Тринаестом сазиву, председник је утврдио следећи

**Д н е в н и р е д**

**1. Извештај о преговарачком процесу са Привременим институцијама самоуправе у Приштини од 1. септембра 2022. до 15. јануара 2023. године,** који је поднела Влада (број 02-179/23 од 30. јануара 2023. године).

Затим је Народна скупштина прешла на рад по дневном реду, односно на разматрање Извештаја о преговарачком процесу са Привременим институцијама самоуправе у Приштини од 1. септембра 2022. до 15. јануара 2023. године.

Народној скупштини се обратио председник Републике Србије Александар Вучић.

Народна скупштина није прихватила предлог народног посланика Бошка Обрадовића, председника Посланичке групе СРПСКИ ПОКРЕТ ДВЕРИ - ПАТРИОТСКИ БЛОК да време претреса за посланичке групе износи 10 часова (од 231 присутног народног посланика, 61 је гласао за, седам против, а 163 нису гласала).

Затим су се за реч, по Пословнику, јавили народни посланици проф. др Тамара Миленковић Керковић - указала на повреду члана 100. Пословника, а након објашњења које је дао председник, затражила је да се Народна скупштина о томе изјасни у Дану за гласање и Мирослав Алексић - указао на повреду члана 121. Пословника, а после објашњења које је дао председник, затражио је да се Народна скупштина о томе изјасни у Дану за гласање.

У претресу су учествовали народни посланици: проф. др Јахја Фехратовић, председник Посланичке групе ЗА ПОМИРЕЊЕ СПП-УСС-ДСХВ, Радомир Лазовић, председник Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (затим се за реч јавио председник Републике Александар Вучић, после чега је на повреду члана 108. Пословника указао народни посланик Александар Јовановић, а објашњење је дао председник, након чега је народни посланик Радомир Лазовић реплицирао председнику Републике Александру Вучићу, а потом се за реч јавио председник Републике Александар Вучић), др Балинт Пастор, председник Посланичке групе Савез војвођанских Мађара (затим је на повреде чл. 107. и 108. Пословника указала народни посланик Ивана Парлић, а објашњење је дао председник), Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (затим је на повреду члана 108. Пословника указао народни посланик мр Иван Костић и затражио да се Народна скупштина о томе изјасни у Дану за гласање, после чега се за реч јавио председник Републике Александар Вучић, а затим су се за реч, по Пословнику, јавили народни посланици Предраг Марсенић - указао на повреду члана 106. Пословника и затражио да се Народна скупштина о томе изјасни у Дану за гласање и Милица Ђурђевић Стаменковски - указала на повреду члана 27. Пословника, а председник је дао објашњење, након чега се за реч јавио председник Републике Александар Вучић), Стефан Кркобабић, председник Посланичке групе ПУПС - Солидарност и правда (затим је на повреду члана 104. Пословника указала народни посланик Горица Гајић, а објашњење је дао председник, након чега је народни посланик Бошко Обрадовић реплицирао председнику Републике Александру Вучићу, а потом се за реч јавио председник Републике Александар Вучић, затим је народни посланик др Милош Јовановић реплицирао председнику Републике Александру Вучићу, а потом се за реч јавио председник Републике Александар Вучић, након чега је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Бранимир Јовановић, председник Посланичке групе Социјалдемократска партија Србије (потом је председнику Републике Александру Вучићу реплицирао народни посланик Војислав Михаиловић, после чега се за реч јавио председник Републике Александар Вучић), Небојша Зеленовић, председник Посланичке групе МОРАМО - ЗАЈЕДНО (затим су се за реч, по Пословнику, јавили народни посланици Миодраг Гавриловић - указао на повреду члана 103. Пословника, а после објашњења које је дао председник, затражио је да се Народна скупштина о томе изјасни у Дану за гласање и Никола Драгићевић - указао на повреду члана 100. Пословника, а објашњење је дао председник, потом се за реч јавио председник Републике Александар Вучић, а затим је на повреду члана 107. Пословника указао народни посланик Предраг Марсенић, а после објашњења које је дао председник, затражио је да се Народна скупштина о томе изјасни у Дану за гласање, након чега је народни посланик Небојша Зеленовић реплицирао председнику Републике Александру Вучићу, после чега се за реч јавио председник Републике Александар Вучић), Драган Д. Марковић, председник Посланичке групе ЈЕДИНСТВЕНА СРБИЈА (затим су се за реч, по Пословнику, јавили народни посланици Горица Гајић - указала на повреду члана 104. Пословника, а председник је дао објашњење и Драган Д. Марковић - указао на повреде чл. 107, 106. и 65. Пословника, а председник је дао објашњење), Милица Ђурђевић Стаменковски, председник Посланичке групе Српска странка Заветници (након чијег излагања се за реч јавио председник Републике Александар Вучић, потом је на повреду члана 106. Пословника, указала народни посланик Радмила Васић, а председник је дао објашњење, након чега је народни посланик Милица Ђурђевић Стаменковски реплицирала председнику Републике Александру Вучићу, а потом се за реч јавио председник Републике Александар Вучић), др Зоран Лутовац, председник Посланичке групе ДЕМОКРАТСКА СТРАНКА - ДС (након чијег излагања се за реч јавио председник Републике Александар Вучић, коме је реплицирао народни посланик др Зоран Лутовац, потом се за реч јавио председник Републике Александар Вучић, након чега је на повреду члана 107. Пословника указала народни посланик проф. др Тамара Миленковић Керковић, а после објашњења које је дао председник, затражила је да се Народна скупштина о томе изјасни у Дану за гласање), Мирослав Алексић, председник Посланичке групе Народна странка (након чијег излагања се за реч јавио председник Републике Александар Вучић), др Милош Јовановић, председник Посланичке групе НАДА - НОВИ ДСС - ПОКС (након чијег излагања се за реч јавио председник Републике Александар Вучић, коме је реплицирао народни посланик др Милош Јовановић, након чега се за реч јавио председник Републике Александар Вучић, а затим су се за реч, по Пословнику, јавили народни посланици проф. др Тамара Миленковић Керковић - указала на повреду члана 107. Пословника, а после објашњења које је дао председник, затражила је да се Народна скупштина о томе изјасни у Дану за гласање и Милица Ђурђевић Стаменковски - указала на повреду члана 100. Пословника, а објашњење је дао председник), Мариника Тепић, председник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА (након чијег излагања се за реч јавио председник Републике Александар Вучић, а реплицирала му је народни посланик Мариника Тепић, након чега се за реч јавио председник Републике Александар Вучић), Снежана Пауновић, председник Посланичке групе ИВИЦА ДАЧИЋ - Социјалистичка партија Србије (СПС) (након чијег излагања се за реч јавио председник Републике Александар Вучић) и Миленко Јованов председник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“, након чијег излагања се за реч јавио председник Републике Александар Вучић.

Првог дана рада, седница је завршена у 20 часова и 50 минута.

**Други дан рада – 3. фебруар 2023. године**

Седница је почела у 11,00 часова.

Седници је председавао др Владимир Орлић, председник Народне скупштине Републике Србије.

Председник је, на основу службене евиденције о присутности народних посланика, констатовао да седници присуствујe 165 народних посланика, а применом електронског система за гласање утврђено је да су у сали присутна 163 народна посланика и да постоје услови за рад Народне скупштине.

Председник је обавестио да су спречени да седници присуствују народни посланици Ратко Николић и Радомир Лазовић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Владимир Гајић, Драгомир Карић, Елвира Ковач, Марија Лукић, Александар Оленик, Момир Стојилковић, Душан Стојиљковић, Бранислав Томашевић и Дејан Шулкић.

Председник је, сагласно члану 90. став 1. Пословника Народне скупштине, обавестио да су позвани да седници присуствују председник Републике Србије Александар Вучић, директор Канцеларије за Косово и Метохију др Петар Петковић и вршилац дужности директора Канцеларије за координационе послове у преговарачком процесу са Привременим институцијама самоуправе у Приштини Милан Равић, са својим сарадницима.

Затим је Народна скупштина наставила разматрање **Извештаја о преговарачком процесу са Привременим институцијама самоуправе у Приштини од 1. септембра 2022. до 15. јануара 2023. године**.

У наставку претреса учествовали су народни посланици: Жика Гојковић, Роберт Козма (након чијих излагања се за реч јавио председник Републике Александар Вучић), Милија Милетић, мр Иван Костић (након чијег излагања се за реч јавио председник Републике Александар Вучић, реплицирао му је народни посланик мр Иван Костић, а потом се за реч јавио председник Републике Александар Вучић), Хаџи Милорад Стошић, Александар Јовановић (коме су реплицирали народни посланици Игор Брауновић и Снежана Пауновић, након чега су изајамне реплике разменили народни посланици Александар Јовановић и Игор Брауновић, а потом се за реч јавио председник Републике Александар Вучић, након чега је на повреду члана 107. Пословника указала народни посланик проф. др Тамара Миленковић Керковић, а објашњење је дао председник, после чега је народни посланик Александар Јовановић реплицирао председнику Републике Александру Вучићу, а потом се за реч јавио председник Републике Александар Вучић), Марина Рагуш (затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Срђан Миливојевић (затим су се за реч, по Пословнику, јавили народни посланици Предраг Марсенић - указао на повреду члана 106. Пословника, а после објашњења које је дао председник, затражио је да се Народна скупштина о томе изјасни у Дану за гласање и Лепомир Ивковић - указао на повреду члана 107. Пословника, а објашњење је дао председник), Маријан Ристичевић (након чега је на повреду члана 107. став 2. Пословника указала народни посланик Горица Гајић, а после објашњења које је дао председник, затражила је да се Народна скупштина о томе изјасни у Дану за гласање, потом су узајамне реплике разменили народни посланици Срђан Миливојевић и Маријан Ристичевић, након чега се за реч јавио председник Републике Александар Вучић), Иван Антић, Борко Стефановић (након чијег излагања се за реч јавио председник Републике Александар Вучић, а реплицирао му је народни посланик Борко Стефановић), мр Данијела Вујичић, проф. др Ђорђе Павићевић (након чијег излагања се за реч јавио председник Републике Александар Вучић), Звонимир Стевић, Радмила Васић (након чијег излагања се за реч јавио председник Републике Александар Вучић, реплицирала му је народни посланик Радмила Васић, потом се за реч јавио председник Републике Александар Вучић), Заим Реџеповић, Ксенија Марковић (затим се за реч јавио председник Републике Александар Вучић), Сања Јефић Бранковић, мр Милован Дрецун, Славиша Ристић (након чијег излагања се за реч јавио председник Републике Александар Вучић, а реплицирао му је народни посланик Славиша Ристић, потом се за реч јавио председник Републике Александар Вучић), Загорка Алексић, Татјана Манојловић (након чијег излагања се за реч јавио председник Републике Александар Вучић), Игор Брауновић, Радован Арежина, Дејан Булатовић, Милица Ђурђевић Стаменковски (након чега се, по Пословнику, јавио народни посланик Зоран Зечевић, који није навео члан Пословника на који се повреда односи, а објашњење је дао председник, а на повреду члана 106. Пословника, указао је народни посланик Драган Николић, а објашњење је дао председник, затим се за реч јавио председник Републике Александар Вучић, после чега је на повреде чл. 27. и 108. Пословника указао народни посланик Борко Стефановић, а објашњење је дао председник, након чега су народни посланици Милица Ђурђевић Стаменковски и Дејан Булатовић реплицирали председнику Републике Александру Вучићу, потом се за реч јавио председник Републике Александар Вучић, после чега је на повреду члана 107. Пословника указала народни посланик проф. др Тамара Миленковић Керковић, а објашњење је дао председник), Љубинко Ђурковић, Шаип Камбери (потом је на повреду члана 107. Пословника указао народни посланик Драган Николић, а објашњење је дао председник, након чега се за реч јавио председник Републике Александар Вучић, реплицирао му је народни посланик Шаип Камбери, а потом се за реч јавио председник Републике Александар Вучић), Страхиња Ерац (поводом чијег излагања се за реч јавио председник Републике Александар Вучић), Горица Гајић (поводом чијег излагања се за реч јавио председник Републике Александар Вучић, реплицирала му је народни посланик Горица Гајић, а потом се за реч јавио председник Републике Александар Вучић), Зоран Сандић (поводом чијег излагања се за реч јавио председник Републике Александар Вучић, реплицирао му је народни посланик Зоран Сандић, а потом се за реч јавио председник Републике Александар Вучић), Душан Марић, Усаме Зукорлић, представник Посланичке групе ЗА ПОМИРЕЊЕ СПП-УСС-ДСХВ, доц. др Биљана Ђорђевић, заменик председника Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО, Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (поводом чијег излагања се за реч јавио председник Републике Александар Вучић), Драган Д. Марковић, председник Посланичке групе ЈЕДИНСТВЕНА СРБИЈА, Милица Ђурђевић Стаменковски, председник Посланичке групе Српска странка Заветници (поводом чијег излагања се за реч јавио председник Републике Александар Вучић), Александар Јовановић, заменик председника Посланичке групе МОРАМО - ЗАЈЕДНО (поводом чијег излагања се за реч јавио председник Републике Александар Вучић), Небојша Новаковић, представник Посланичке групе ДЕМОКРАТСКА СТРАНКА - ДС (поводом чијег излагања се за реч јавио председник Републике Александар Вучић), Павле Грбовић, заменик председника Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА, Снежана Пауновић, председник Посланичке групе ИВИЦА ДАЧИЋ - Социјалистичка партија Србије (СПС) и Миленко Јованов, председник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“, а затим се за реч јавио председник Републике Александар Вучић, након чијег излагања је председник Народне скупштине закључио претрес.

Председник Народне скупштине је, сагласно члану 87. став 5. Пословника Народне скупштине, одредио петак, 3. фебруар 2023. године, са почетком у 21 час и 50 минута, као Дан за гласање о јединој тачки дневног реда Треће посебне седнице Народне скупштине Републике Србије у Тринаестом сазиву.

Применом електронског система за гласање утврђено је да је у сали присутно 169 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда** - **ИЗВЕШТАЈ О ПРЕГОВАРАЧКОМ ПРОЦЕСУ СА ПРИВРЕМЕНИМ ИНСТИТУЦИЈАМА САМОУПРАВЕ У ПРИШТИНИ ОД 1. СЕПТЕМБРА 2022. ДО 15. ЈАНУАРА 2023. ГОДИНЕ**

Народна скупштина је, већином гласова (од 186 присутних народних посланика, 154 су гласала за, 23 против, а девет није гласало), прихватила Извештај о преговарачком процесу са Привременим институцијама самоуправе у Приштини од 1. септембра 2022. до 15. јануара 2023. године.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреда: члана 100. Пословника Народне скупштине, на коју је указала народни посланик проф. др Тамара Миленковић Керковић, на седници 2. фебруара 2023. године, у 11 часова и 34 минута (од 179 присутних народних посланика, 11 је гласало за, три против, а 165 није гласало), члана 121. Пословника Народне скупштине, на коју је указао народни посланик Мирослав Алексић, на седници 2. фебруара 2023. године, у 11 часова и 36 минута (од 176 присутних народних посланика, 15 је гласало за, четири против, а 157 није гласало), члана 108. Пословника Народне скупштине, на коју је указао народни посланик мр Иван Костић, на седници 2. фебруара 2023. године, у 13 часова и 12 минута (од 174 присутна народна посланика, девет је гласало за, један против, један се уздржао, а 163 нису гласала), члана 106. Пословника Народне скупштине, на коју је указао народни посланик Предраг Марсенић, на седници 2. фебруара 2023. године, у 13 часова и 45 минута (од 171 присутног народног посланика, осам је гласало за, два су се уздржала, а 161 није гласао), члана 103. Пословника Народне скупштине, на коју је указао народни посланик Миодраг Гавриловић, на седници 2. фебруара 2023. године, у 15 часова и 11 минута (од 171 присутног народног посланика, 16 је гласало за, један против, а 154 нису гласала), члана 107. Пословника Народне скупштине, на коју је указао народни посланик Предраг Марсенић, на седници 2. фебруара 2023. године, у 15 часова и 33 минута (од 171 присутног народног посланика, 12 је гласало за, а 159 није гласало), члана 107. Пословника Народне скупштине, на коју је указала народни посланик проф. др Тамара Миленковић Керковић, на седници 2. фебруара 2023. године, у 17 часова и 25 минута (од 171 присутног народног посланика, девет је гласало за, један против, један се уздржао, а 160 није гласало), члана 107. Пословника Народне скупштине, на коју је указала народни посланик проф. др Тамара Миленковић Керковић, на седници 2. фебруара 2023. године, у 19,00 часова (од 169 присутних народних посланика, осам је гласало за, један против, два су се уздржала, а 158 није гласало), члана 106. Пословника Народне скупштине, на коју је указао народни посланик Предраг Марсенић, на седници 3. фебруара 2023. године, у 13 часова и 27 минута (од 168 присутних народних посланика, 13 је гласало за, а 155 није гласало) и члана 107. став 2. Пословника Народне скупштине, на коју је указала народни посланик Горица Гајић, на седници 3. фебруара 2023. године, у 13 часова и 45 минута (од 167 присутних народних посланика, 15 је гласало за, три против, један се уздржао, а 148 није гласало).

Пошто је Народна скупштина обавила разматрање једине тачке дневног реда ове седнице и одлучивање о њој, председник Народне скупштине је, сагласно члану 102. Пословника Народне скупштине, закључио Трећу посебну седницу Народне скупштине Републике Србије у Тринаестом сазиву.

Седница је закључена у 21 час и 55 минута.

|  |  |  |
| --- | --- | --- |
| ГЕНЕРАЛНИ СЕКРЕТАР  Срђан Смиљанић |  | ПРЕДСЕДНИК  др Владимир Орлић |